শওকত আলী : কথাটা সত্যি। পৃথিবীর অনেক দেশেই সমালোচনার বিষয়টি সাহিত্যের মর্যাদায়ই চলে গেছে। আমাদের এখানে আমি মনে করি, সমালোচনা সেরকম জায়গায় যায়নি। সামনে যে যাবে সে-সম্ভাবনাও আমি দেখি না। আমি আমার নিজের লেখা গল্প নিয়েই বলতে পারি, আমার এমন অনেক গল্প আছে, যেগুলো নিয়ে সমালোচকরা কোনো কাজই করেননি। আমার এখন মনে হচ্ছে এসব গল্প নিয়ে আলোচনা হলে গল্পগুলো পাঠকদের মধ্যে আরো বেশি আলোড়ন তুলতো।